  Майя Бывальцева 1-тӥ куарусёнэ, Тодонлыклэн нуналаз, Удмуртиын эрикрадэз 1 сюрс 200-лэсь трос полицейскойёс утёзы, соос котькуд дышетон юрт борды юнматэмын луозы. Со сярысь элькунысь кунпуш ужъёсъя министерстволэн пресс-службаез ивортӥз. Со сяна, эрикрадэз утён уже Росгвардиысь ӧнерчиос но возьмаськись огазеяськонъёсын ужасьёсты кыскозы. Выль дышетскон ар азьын полициысь ӧнерчиос но Росгавардиысь кинологъёс вань дышетсконниосты эскеризы. Терроризмлэсь утиськонъя куронъёсты тӥян учыръёсты ӧз шараялэ. Кун автоинспекциысь ӧнерчиос нылпи садъёс, школаос, ватсаса тодон-валан сётон ужъюртъёс доры нуись сюресъёсты, автобус маршрутъёсты чаклазы. Озьы ик кунпуш ужъёсъя министерство тодэ вайытэ, 1-тӥ куарусёнэ Удмуртиын кудӟытӥсь юанъёсты вузаны уг яра. Нош быдэ вуымтэослы аракы вузам понна штрафъёс чакламын Тодэ вайытом, 2020-тӥ арын Удмуртиын 22 сюрс пала пиналъёс туэ нырысетӥ классэ мынозы.  Тегъёс: Ижкар МВД Удмуртия школаос эрикрад  